Folketing
2006-01-11

Vi stemmer jo rimeligvis ikke for det her lovforslag, for vi forstår ikke, hvordan ministeren kan have den opfattelse, at man kan bryde den negative sociale arv ved at gøre socialt udsatte familier fattigere. Jeg kunne godt tænke mig, at ministeren over for Folketinget ville dokumentere den viden og den forskning, der findes, som kan indikere, at tvang og sanktioner har en mere positiv effekt på folks adfærd end foranstaltninger, der beror på en frivillig aftale. Så vidt jeg ved, anser man overhovedet ikke tvang og straf som egnet til at fremme motivationen til at ændre adfærd, og det skulle vel være hele formålet med øvelsen, som jeg hører socialministeren. (Kort bemærkning).